craciuncg/RoMedQA_v2 huggingface dataset:
Contracția diafragmei:
1. determină scurtarea cutiei toracice
2. determină alungirea cutiei toracice
3. trage în jos fața bazală a plămânilor
4. este principala cale de expansionare a plămânilor în respirația de repaus
5. niciun răspuns corect
Răspuns corect: 234
Selectați afirmațiile corecte referitoare la efectele hormonilor asupra metabolismului proteic:
1. insulina stimulează captarea aminoacizilor și proteoliza
2. cortizolul legat de o proteină plasmatică stimulează catabolismul proteic
3. glucagonul stimulează glicogenoliza și lipoliza
4. hormonul secretat în celulele alfa din insulele Langerhans stimulează proteoliza
5. hormonul secretat în celulele interstițiale Leydig stimulează anabolismul proteic
Răspuns corect: 45
Referitor la sistemul respirator este adevărat că:
1. în timpul inspirului, aerul trece dintr-o regiune cu presiune ridicată într-o regiune cu presiune joasă
2. chemoreceptorii de la nivelul peretelui superior al cavităților nazale trimit impulsuri nervoase la mezencefal pe calea nervului I
3. în structura bronhiilor găsim țesut cartilaginos lipsit de fibre elastice ramificate
4. mișcarea celulelor ciliate ale mucoasei nazale declanșează impulsuri nervoase care sunt transmise pe calea nervului vestibulocohlear
5. niciun răspuns corect
Răspuns corect: 13
Sinapsele chimice:
1. se caracterizează prin conducere unidirecțională
2. se pot întâlni în două celule de aceleași dimensiuni, alipite în zonele de rezistență electrică minimă
3. se pot realiza între axonul neuronului din ganglionul spinal și corpul neuronal din cornul posterior medular
4. există între axonii neuronilor din ganglionul Scarpa și corpii neuronali din talamus
5. conțin vezicule cu mediator chimic la nivelul terminației presinaptice
Răspuns corect: 135
Nucleii bazali:
1. ajută la controlarea tonusului muscular
2. au rol în generarea sentimentelor și emoțiilor
3. au rol în starea de veghe și somn
4. ajută la coordonarea mișcărilor voluntare
5. niciun răspuns corect
Răspuns corect: 14
Cu privire la ventilația pulmonară este corect să se afirme:
1. ridicarea grilajului costal în inspir, proiectează sternul înainte
2. coborârea grilajului costal în expirul maxim este asigurată de mușchii drepți abdominali
3. pentru a permite pătrunderea aerului în plămâni în timpul inspirului, presiunea alveolară ajunge la valoarea de +1 cm H2O
4. în timpul inspirului liniștit, de repaus, bazele pulmonare sunt trase în jos
5. niciun răspuns corect
Răspuns corect: 124
În ceea ce privește membranele embrionului, următoarele afirmații sunt false:
1. la 35 de zile de la fecundație, membranele embrionare au o structură diferită
2. înainte de formarea placentei, embrionul este cuprins în sacul vitelin
3. membrana amniotică stă la originea vilozităților coriale
4. zona aflată în afara amnionului este înconjurată de membrana corionică
5. niciun răspuns corect
Răspuns corect: 23
Hormonii tiroidieni determină:
1. și catabolism proteic
2. creșterea frecvenței atât contracțiilor cardiace cât și a mișcărilor respiratorii
3. hiperglicemie și hipocolesterolemie
4. vasoconstricție
5. creșterea tonusului, a forței de contracție a mușchilor scheletici și promptitudinea răspunsului reflex obținut prin stimularea exteroceptorilor
Răspuns corect: 123
Selectați afirmațiile adevărate:
1. sinartrozele execută mișcări foarte reduse
2. osul sacru se articulează superior cu vertebra L4
3. la nivel tisular, presiunea parțială a O2 este de 60 mmHg
4. filtratul glomerular este o plasmă care nu conține proteine
5. reflexul de micțiune este controlat în întregime de măduva spinării
Răspuns corect: 15
Alegeți asocierile corecte dintre procesele ce survin după fecundație și locul în care acestea se desfășoară:
1. implantarea - în endometru, aproximativ la 5 zile după fecundație
2. formarea blastocistului - la nivelul istmului trompelor uterine
3. formarea morulei - la nivelul ampulei trompelor uterine
4. etapa cu 4 celule - la nivelul corpului uterin
5. niciun răspuns corect
Răspuns corect: 12
Care dintre următoarele enunțuri despre hormonii sintetizați în pancreas sunt corecte:
1. insulina este produsă de celulele beta, ca răspuns la creșterea nivelului sanguin al glucozei
2. glucagonul este produs de celulele alfa și are ca efect gluconeogeneza
3. insulina este produsă de celulele beta, ca răspuns la intrarea moleculelor de glucoză în celule
4. insulina este produsă de celulele beta și are ca efect glicogenoliza
5. glucagonul este produs de celulele alfa, ca răspuns la creșterea nivelului sanguin al glucozei
Răspuns corect: 12
La nivelul tubilor uriniferi, se poate realiza reabsorbția tubulară prin transport pasiv pentru următoarele substanțe:
1. apă
2. uree
3. Na+
4. glucoză
5. niciun răspuns corect
Răspuns corect: 123
Următoarele organite celulare au forma unor saci membranoși:
1. mitocondria
2. toate răspunsurile sunt adevărate
3. aparatul Golgi, veziculele, lizozomii
4. lizozomii, ribozomii, veziculele
5. niciun răspuns corect
Răspuns corect: 13
Despre urechea medie sunt corecte afirmațiile:
1. este o cavitate pneumatică săpată în stânca temporalului
2. conține mușchiul ciocanului, care amplifică vibrațiile sonore slabe
3. comunicarea sa cu nazofaringele are rolul de a egaliza presiunea pe ambele fețe ale timpanului
4. prin intermediul trompei lui Eustachio comunică cu laringele
5. peretele său anterior prezintă fereastra ovală și fereastra rotundă
Răspuns corect: 13
Alegeți afirmațiile FALSE despre calea de conducere a analizatorului auditiv:
1. dendritele protoneuronului care ajung la celulele receptoare externe traversează canalul cohlear
2. axonul deutoneuronului poate merge direct la al treilea neuron din metatalamus
3. protoneuronul se află în columelă și membrana Reissner
4. majoritatea axonilor deutoneuronilor se decusează la nivel pontin
5. niciun răspuns corect
Răspuns corect: 123
Alegeți afirmațiile corecte despre globulele roșii:
1. producția lor este reglată de hormonul eritropoieză
2. volumul acestora variază invers proporțional cu tonicitatea soluției în care sunt plasate
3. fiecare celulă poate transporta până la 4 molecule de oxigen
4. au o durată de viață de aproximativ 17 săptămâni
5. niciun răspuns corect
Răspuns corect: 24
Precizați care dintre următoarele afirmații privind epifiza este falsă:
1. anatomic și funcțional are conexiuni cu hipotalamusul
2. are rol endocrin în prima parte a ontogenezei
3. secretă melatonina cu acțiune puternică antigonadotropă
4. este situată între tuberculii cvadrigemeni inferiori
5. niciun răspuns corect
Răspuns corect: 1234
Următoarele afirmații privind transportul gazelor sunt adevărate:
1. 5% din CO2 este transportat prin sânge sub formă de carbaminohemoglobină
2. scăderea pH-ului plasmatic și creșterea temperaturii determină creșterea capacității hemoglobinei de a lega oxigenul
3. fiecare moleculă de hemoglobină se poate combina cu maxim 3 molecule de O2
4. 5% din CO2 este dizolvat fizic în plasmă
5. scăderea pH-ului plasmatic și scăderea temperaturii determină scăderea capacității hemoglobinei de a lega oxigenul
Răspuns corect: 14
Despre trunchiul cerebral sunt adevărate afirmațiile:
1. reprezintă sediul reflexului lacrimal și al celui de clipit
2. la nivelul pedunculilor cerebeloși superiori și inferiori prezintă fibre cu origine la nivelul măduvei spinării
3. apeductul Sylvius traversează mezencefalul și asigură comunicarea dintre ventriculul IV și cei laterali
4. prin nucleii salivatori bulbari și pontini asigură secreția salivei vâscoase
5. pe fața anterioară prezintă originea aparentă a tuturor nervilor cranieni, cu excepția trohlearului
Răspuns corect: 12
Referitor la vertebre este adevărat că:
1. participă și la formarea unor articulații plane
2. sunt oase plate cu prelungiri
3. ligamentele aflate între vertebre conțin țesut conjunctiv elastic
4. după forma lor, aparțin aceleiași categorii ca și oasele carpiene
5. niciun răspuns corect
Răspuns corect: 13
Calea sistemului piramidal prezintă:
1. un neuron inferior, de tip motoneuron somatic
2. un neuron la nivelul nucleului bazal
3. un neuron la nivelul coarnelor laterale medulare
4. un neuron cortical, central, cu rol de comandă
5. niciun răspuns corect
Răspuns corect: 14
Acționează la nivelul SNC următoarele vitamine:
1. riboflavina
2. antiscorbutică
3. tiamina
4. nicotinamida
5. niciun răspuns corect
Răspuns corect: 234
Alegeți corelațiile corecte dintre structurile anatomice și funcțiile acestora:
1. lobul parietal - vederea controlaterală
2. lobul occipital - vederea controlaterală
3. lobul temporal - masticație, deglutiție, elaborare senzorială
4. lobul frontal - activitatea motorie legată de planificarea vorbirii
5. niciun răspuns corect
Răspuns corect: 24
Care dintre următoarele afirmații cu privire la organitele celulare sunt corecte?
1. centrozomii celulei nervoase sunt în număr de 1-2 și sunt situați excentric
2. desmozomii sunt corpusculi care fac legătura între celulele epiteliale din mucoasa bucală
3. corpii Nissl au rol în sinteza de proteine și se găsesc în corpul neuronal, axoni și dendrite
4. mitocondriile sunt sediul fosforilării oxidative, cu formare de ATP
5. lizozomii au membrane a căror stabilitate crește sub acțiunea cortizolului
Răspuns corect: 45
Următoarele sunt structuri ale femurului, cu excepția:
1. condilul superior
2. trohanterul mic
3. trohanterul mare
4. acromionul
5. niciun răspuns corect
Răspuns corect: 14
În condiții normale, pe membrana hematiilor unui individ de grup sangvin A (II) se pot găsi:
1. gamaglobuline
2. antigene de tip D
3. aglutinogene de tip A
4. aglutinine beta
5. niciun răspuns corect
Răspuns corect: 23
Selectați afirmațiile incorecte privind absorbția intestinală:
1. pentru chilomicroni se realizează în vena portă
2. reprezintă procesul de trecere a alimentelor în circulația sanguină și limfatică
3. pentru glucoză și aminoacizi se realizează prin mecanism activ
4. este un proces activ pentru Na+
5. pentru celuloză se realizează prin exocitoză la polul luminal al enterocitelor
Răspuns corect: 125
Dacă concentrația de NaCl, atât intracelular cât și extracelular, ar fi de 1%, atunci:
1. se produce difuziunea moleculelor de sare spre interiorul celulei
2. se produce balonizarea celulei
3. soluția este izotonă
4. mișcările moleculelor de apă sunt echilibrate prin membrana celulară
5. niciun răspuns corect
Răspuns corect: 34
Referitor la proteine este adevărat că:
1. sunt folosite ca surse de energie înainte de epuizarea glucidelor și a lipidelor
2. legătura peptidică este o legătură covalentă formată în urma dezaminării
3. proteinele animale conțin aminoacizi esențiali
4. sunt compuse din aminoacizi legați prin deshidratare
5. niciun răspuns corect
Răspuns corect: 34
Următoarele succesiuni neurotransmițător / localizare / acțiune sunt adevărate:
1. acetilcolină / sistem nervos vegetativ / creșterea ritmului cardiac
2. noradrenalină / sistem nervos parasimpatic / reglează activitatea viscerelor
3. acidul gama-amino-butiric / encefal / inhibă diverși neuroni
4. dopamină / encefal / controlul unor funcții motorii
5. acetilcolină / joncțiune neuromusculară / relaxare musculară
Răspuns corect: 34
Referitor la molecule, este adevărat că:
1. masa moleculară a apei se calculează prin înmulțirea maselor atomice ale elementelor din compoziția ei
2. molecula de apă conține legături covalente
3. legătura de hidrogen ajută la menținerea structurii de dublu helix a ADN-ului
4. clorura de sodiu este alcătuită dintr-un atom de sodiu și doi atomi de clor
5. niciun răspuns corect
Răspuns corect: 23
Următoarele afirmații privind organitele celulare comune sunt corecte:
1. corpii Nissl sunt prezenți în neuroplasmă
2. mitocondriile sunt localizate în neuroplasmă și la nivelul butonilor terminali
3. lizozomii prezenți în celulele fagocitare conțin enzime hidrolitice
4. miofibrilele sunt organizate în sarcomere în fibra musculară striată
5. neurofibrilele sunt prezente în pericarion și în prelungirile neuronale
Răspuns corect: 23
Despre o mamă cu sânge grupa 0 I, Rh negativ se pot afirma următoarele:
1. pe perioada primei sarcini cu făt Rh pozitiv, hematiile fetale pot traversa placenta, determinând apariția anticorpilor anti-D
2. prezintă, în mod normal, aglutinine α, β și anti-Rh în plasmă, pentru evitarea hemolizei
3. poate avea copii care moștenesc Rh-ul pozitiv al tatălui, datorită caracterului dominant al genei care codifică sinteza aglutinogenului D
4. prezintă aglutininele α și β în plasmă și nu prezintă aglutinogene la nivelul membranei hematiei
5. poate primi repetat sânge de la o persoană cu sânge grup 0 I, Rh pozitiv, fără risc de hemoliză
Răspuns corect: 34
Despre colon sunt corecte afirmațiile:
1. este vascularizat de arterele mezenterice superioară și inferioară
2. nu conține bacterii
3. conține glande controlate de aldosteron
4. prezintă trei porțiuni
5. niciun răspuns corect
Răspuns corect: 13
Este adevărat că:
1. hiposecreția de tiroxină se întâlnește în boala Graves
2. excesul de STH la adult provoacă acromegalia
3. excesul de ADH provoacă diabetul insipid
4. hiposecreția de glucocorticoizi și mineralocorticoizi provoacă boala Addison
5. niciun răspuns corect
Răspuns corect: 24
O celulă este introdusă într-o soluție de concentrație 3% sare. Conform gradientului de concentrație:
1. apa iese din citoplasma celulei
2. celula se lizează
3. apa intră în citoplasma celulei
4. celula se zbârcește
5. niciun răspuns corect
Răspuns corect: 14
Care din următoarele structuri reprezintă glande pluricelulare simple?
1. glanda parotidă
2. glanda alveolară
3. glanda sudoripară
4. glanda sublinguală
5. niciun răspuns corect
Răspuns corect: 23
Placa epifizară:
1. se găsește la nivelul metafizei
2. mărginește osul spongios
3. separă metafiza de canalul medular
4. asigură deplasarea fără frecare a oaselor adiacente
5. niciun răspuns corect
Răspuns corect: 12
Stimularea parasimpaticului cranian determină următoarele efecte digestive:
1. stimularea glicogenolizei hepatice
2. contracția sfincterelor tractului gastrointestinal
3. creșterea secreției salivare apoase
4. scăderea secreției endocrine a pancreasului
5. contracția musculaturii vezicii biliare
Răspuns corect: 35
Următoarele structuri aparțin sistemului respirator:
1. traheea, care leagă faringele de arborele bronșic
2. laringele, care conține structuri cartilaginoase, cea mai mare fiind cartilajul tiroid
3. cavitatea orală, care reprezintă o cale alternativă pentru ventilație, în caz de obstrucție a căilor nazale
4. bronhia principală dreaptă, care este mai largă și mai verticală decât cea stângă
5. plămânii, care conțin alveole înconjurate de o rețea bogată de capilare bronșice
Răspuns corect: 24
Hormonul antidiuretic:
1. traversează liber membrana celulelor tubulare renale
2. eliberarea sa este influențată de concentrația plasmatică de renină
3. se secretă în condiții de deshidratare
4. este eliberat de lobul posterior adenohipofizar
5. niciun răspuns corect
Răspuns corect: 23
Prin următoarele corelări se poate realiza folosirea lipidelor ca sursă de energie:
1. conversia acizilor grași în DHAP (dihidroxi-aceton-fosfat)
2. fragmentarea acizilor grași în Acetil-CoA
3. conversia Glicerol în DHAP (dihidroxi-aceton-fosfat)
4. fragmentarea glicerolului în Acetil-CoA
5. niciun răspuns corect
Răspuns corect: 23
Privind mișcarea, selectați afirmațiile adevărate, cu excepția:
1. se asigură prin sistemul osos - componenta pasivă
2. este una dintre însușirile organismelor vii
3. și sistemul muscular realizează locomoția
4. realizează mișcările tuturor segmentelor corpului
5. este o caracteristică și a omului
Răspuns corect: 14
În mișcarea de strângere a pumnului sunt mobilizate următoarele tipuri de articulații:
1. trohleare
2. sferoidale
3. selare
4. pivotale
5. niciun răspuns corect
Răspuns corect: 13
Prin ampula hepatopancreatică se varsă:
1. conținutul ductului Santorini
2. chimul gastric
3. secreție bogată în enzime
4. bila
5. niciun răspuns corect
Răspuns corect: 34
Evidențierea glucozei în urină se realizează folosind următoarele substanțe:
1. AgCl
2. CuSO4
3. HNO3
4. NaOH
5. niciun răspuns corect
Răspuns corect: 24
În legătură cu morfologia celulară, următoarele sunt adevărate:
1. proteinele transmembranare proemină pe ambele fețe ale membranei plasmatice
2. în timpul transportului activ, proteinele deplasează compușii chimici prin membrană, dinspre regiunea cu concentrație mică spre cea cu concentrație mare
3. citoplasma celulară conține mai multe componente microscopice specializate
4. proteinele periferice acționează ca enzime
5. niciun răspuns corect
Răspuns corect: 13
Care afirmație/afirmații este/sunt falsă/false?
1. prostaglandinele sunt hormoni non-steroizi care influențează contracția mușchilor netezi
2. eritropoetina, hormon produs la nivelul ficatului, stimulează formarea hematiilor în măduva roșie osoasă
3. melatonina, sintetizată la nivelul hipofizei, influențează ritmul nictemeral
4. gastrina este un hormon produs de celulele enteroendocrine la nivelul tractului digestiv
5. niciun răspuns corect
Răspuns corect: 23
Despre căile sistemului reproducător masculin este adevărat că:
1. epididimul se află de-a lungul marginii posterioare a testiculului
2. ductul deferent prezintă o porțiune dilatată numită ampulă
3. ductul ejaculator reprezintă locul unde spermatozoizii devin mobili
4. canalele eferente străbat prostata
5. niciun răspuns corect
Răspuns corect: 12
Celulele care secretă ocitocină sunt caracterizate prin:
1. lipsa prelungirilor
2. prezența neurofibrilelor
3. prezența centrosferei
4. prezența corpilor tigroizi
5. niciun răspuns corect
Răspuns corect: 24
Participă la formarea acizilor nucleici:
1. cobaltul
2. acidul folic
3. magneziul
4. ciancobalamina
5. niciun răspuns corect
Răspuns corect: 24
Legat de formarea oaselor lungi este adevărat că:
1. începe în a șasea săptămână a dezvoltării fetale prin apariția unor tije de cartilaj hialin
2. continuă doar spre stratul extern care învelește diafiza
3. celulele care participă la remodelarea osoasă formează centre de osificare
4. osul lamelar ce înconjoară cavitatea medulară se îngroașă și se alungește
5. niciun răspuns corect
Răspuns corect: 24
Axonii neuronilor din ganglionul spinal realizează conexiuni directe cu:
1. corpusculii neurotendinoși Golgi și corpusculii Ruffini, receptori pentru sensibilitatea kinestezică
2. neuronii senzitivi din cornul posterior medular ai căror axoni formează fasciculul gracilis și fasciculul cuneat
3. neuronii senzitivi din cornul posterior al măduvei ai căror axoni formează fasciculul spinocerebelos direct
4. neuronii senzitivi din cornul posterior medular ai căror axoni formează fasciculul spinotalamic lateral
5. neuronii somatomotori și visceromotori din cornul medular anterior
Răspuns corect: 34
Sunt adevărate, cu excepția:
1. estrogenul poate modifica echilibrul dintre activitatea osteoblastelor și a osteoclastelor
2. lipsa PTH-ului conduce la tulburări de coagulare
3. mișcarea de rotație se realizează în articulația dintre axis (C1) și atlas (C2)
4. articulația elipsoidală este formată dintr-un condil de formă eliptică articulat cu o cavitate ovalară
5. niciun răspuns corect
Răspuns corect: 34
Sunt adevărate următoarele afirmații despre neuronii pseudounipolari:
1. se găsesc predominant în SNC
2. reprezintă componenta principală a nervilor parasimpatici motori
3. pot prezenta mielina pe ambele prelungiri ale lor
4. constituie calea aferentă în cadrul reflexului rotulian
5. niciun răspuns corect
Răspuns corect: 34
Funcțiile majore ale macromoleculelor:
1. glucidele - rol structural
2. calciu - contracție musculară
3. proteinele - transportul oxigenului
4. toate sunt false
5. niciun răspuns corect
Răspuns corect: 13
Următoarele afirmații despre sistemul cardiovascular sunt false:
1. artera femurală se bifurcă in apropierea jumătății coapsei
2. arcul dorsal unește arterele tibială anterioară și posterioară
3. trunchiul celiac se ramifică în: artera gastrică dreaptă, artera splenică si artera hерaticӑ comunӑ
4. artera brahială este continuarea arterei axilare
5. niciun răspuns corect
Răspuns corect: 13
Scheletul membrelor superioare cuprinde:
1. rotula
2. ulna
3. humerus
4. tarsiene
5. femur
Răspuns corect: 23
Valoarea metabolismului bazal poate fi exprimată astfel:
1. în funcție de greutate
2. procentual, în raport cu valorile standard ale metabolismului bazal
3. în funcție de suprafața corporală
4. în kcal/m2/oră
5. niciun răspuns corect
Răspuns corect: 1234
Hormonii tiroidieni:
1. inhibă metabolismul bazal
2. sunt reprezentați de tiroxină și triiodotironină
3. au efect hipocolesterolemiant
4. produc hipoglicemie
5. au rol în procesele morfogenetice, de creștere și diferențiere celulară și tisulară
Răspuns corect: 235
Despre capilarele de la suprafața alveolelor pulmonare putem afirma:
1. provin din ramificațiile arterei bronșice
2. aparțin micii circulații
3. fac parte din membrana respiratorie
4. au rezistență periferică maximă
5. niciun răspuns corect
Răspuns corect: 23
Din punct de vedere al terminologiei direcționale, care rapoarte sunt corecte:
1. inima este situată superficial față de arterele coronariene
2. vena pancreatico-duodenală este controlaterală de vena sigmoidă
3. esofagul este situat posterior de vena cavă superioară
4. timusul este situat superficial față de coaste
5. niciun răspuns corect
Răspuns corect: 23
Referitor la sistemul Rh:
1. populația globului este 15% cu Rh pozitiv, au antigenul D și 85% cu Rh negativ, nu au antigenul D
2. aglutininele omoloage antiRh pot să apară prin transfuzii repetate de sânge Rh negativ la persoane Rh pozitive
3. în mod natural nu există aglutinine omoloage antiRh
4. aglutininele omoloage antiRh pot să apară prin transfuzii repetate de sânge Rh pozitiv la persoane Rh negative
5. definește existența unui antigen pe membrana eritrocitelor, antigenul D
Răspuns corect: 345
Din punct de vedere al terminologiei direcționale, care rapoarte sunt corecte:
1. timusul este situat superficial față de coaste
2. esofagul este situat posterior de vena cavă superioară
3. vena pancreatico-duodenală este controlaterală de vena sigmoidă
4. inima este situată superficial față de arterele coronariene
5. niciun răspuns corect
Răspuns corect: 23
Precizați care dintre următoarele structuri se găsesc pe traseul unui acid gras transportat de la nivel intestinal până la retina ochiului drept:
1. artera vertebrală
2. trunchiul brahiocefalic
3. vena mezenterică inferioară
4. venele pulmonare
5. niciun răspuns corect
Răspuns corect: 24
Selectați enunțurile corecte referitoare la urechea internă:
1. pe axul osos al mecului se fixează lama spirală osoasă întregită de membrana bazilară și de cea vestibulară
2. receptorii vestibulari, stimulați de modificările accelerației liniare, sunt localizați în crestele ampulare
3. receptorii din organul Corti reprezintă orginea căii proiectate în girul temporal superior
4. labirintul osos, din stânca parietalului, este format din vestibul, canale semicirculare și melc osos
5. spre vârful melcului, lama spirală lasă un spațiu liber numit columelă
Răspuns corect: 13
Lipsa următorilor hormoni produce poliurie:
1. vasopresină
2. insulină
3. tiroxină
4. aldosteron
5. niciun răspuns corect
Răspuns corect: 12
Este corect să afirmăm privitor la dura mater:
1. este separată de arahnoidă printr-un spațiu care conține lichid cefalorahidian
2. este membrana exterioară a meningelor spinale
3. este o membrană conjunctivo-vasculară
4. este separată de pereții canalului vertebral prin spațiul epidural
5. niciun răspuns corect
Răspuns corect: 24
Un pacient se plânge că vede „în ceață” la distanță. La examinare se descoperă că lungimea globului ocular este crescută:
1. pacientul suferă de hipermetropie
2. patologia se poate trata cu lentile biconcave
3. dacă se asociază și un defect de curbură al corneei, este vorba de presbitism
4. pacientul suferă de miopie
5. niciun răspuns corect
Răspuns corect: 24